
Komisija za raspodjelu sredstava za                                          Broj:01-019/26-4581
podršku ženskom preduzetništvu                                               Žabljak, 06.11.2026. godine


Na osnovu člana 4 9 Odluke o kriterijumima, načinu i postupku raspodjele sredstava za podršku ženskom preduzetništvu u opštini Žabljak, br. 01-018/26-4441 od 27.10.2026. godine i shodno Zaključku sa XXV sjednice Privrednog saveta održane dana 15.10.2026. godine o definisanju prioritetnih oblasti za realizaciju biznis planova u 2026. godinu, Komisija za raspodjelu sredstava za podršku ženskom preduzetništvu u opštini Žabljak, r a s p i s u j e

JAVNI KONKURS
ZA RASPODJELU SREDSTAVA ZA PODRŠKU ŽENSKOM PREDUZETNIŠTVU 
U OPŠTINI ŽABLJAK ZA 2026. GODINU
 
I – USLOVI ZA RASPODJELU SREDSTAVA
Predmet Konkursa je raspodjela sredstava za žensko preduzetništvo  iz tekućeg Budžeta Opštine Žabljak za 2026. godinu. 
Sredstva se dodjeljuju za biznis/poslovne ideje ženama preduzetnicama i privrednim društvima u kojima su žene nosioci biznisa – osnivač ili jedan od osnivača i izvršni direktor društva. 
Sredstva za podsticanje osnivanja i razvoj poslovanja dodjeljuju se društvima/preduzetnicama sa prebivalištem osnivača ili jednog od osnivača i izvršnog direktora najmanje 1 godinu do dana raspisivanja javnog konkursa, odnosno sa sjedištem na teritoriji opštine Žabljak.

U zapečaćenoj koverti, preduzetnice koje započinju biznis prilažu:
· prijavu na konkurs za projekat za podsticaj ženskog preduzetništva  (Obrazac 1);
· izrađen biznis plan (Obrazac 2);
· ovjerenu kopiju lične karte;
· potvrdu o neosuđivanosti za krivična djela protiv privrede i krivična djela protiv imovine (Ministarstvo pravde)
· pismo preporuka ili namjera;
· potvrdu o prebivalištu, u skladu sa članom 3 stav 2 odluke.

U zapečaćenoj koverti, preduzetnice koji planiraju razvoj poslovanja prilažu:
· prijavu na konkurs za projekat za podsticaj ženskog preduzetništva  (Obrazac 1);
· izrađen biznis plan (Obrazac 2);
· ovjerenu kopiju lične karte;
· potvrdu o neosuđivanosti za krivična djela protiv privrede i krivična djela protiv imovine;
· potvrdu o prebivalištu, u skladu sa članom 3 stav 2 odluke;
· pismo preporuka ili namjera;
· rješenje o upisu krajnjeg korisnika u CRPS;
· Rješenje o registraciji za PDV ako je krajnji korisnik obveznik PDV-a;
· Važeći statut društva;
· Original ili ovjerena kopija obrasca ovjerenih potpisa lica ovlašćenih za zastupanje (OP) i važeći karton deponovanih potpisa;
· Potvrdu Uprave prihoda i carina o urednom izmirivanju poreza i doprinosa ne stariju od 30 dana;
· Komplet obrazaca za godišnje račune (Bilans stanja, Bilans uspjeha, Bruto bilans (Zaključni list), Analitiku kupaca i dobavljača za prethodnu godinu, izuzev kod biznisa koji nijesu u obavezi da sastavljaju finansijske izvještaje;
· Odgovarajući obrazac uplate poreza i doprinosa za zaposlene ovjeren od Uprave prihoda i carina, kao dokaz broja zaposlenih.

Napomena 1: Navedena dokumentacija treba da bude  potpisana i pečatirana u formi orginala ili ovjerene kopije.
Napomena 2: Društvo/preduzetnica koja je za realizaciju biznis plana koristila budžetska sredstva, po javnom konkursu u prethodnoj godini, prilaže i izvještaj o realizaciji biznis plana, sa detaljnim opisom faza realizacije i detaljnim obrazloženjem eventualnih odstupanja, uključujući i finansijski izvještaj sačinjen u skladu sa posebnim propisom (detaljan finansijski izvještaj o utrošenim sredstvima za prethodnu godinu, sa kopijama računa, ugovora po kojima su plaćani, izvoda banke i ovjerenom uplatnicom kao dokaz o plaćanju i narativni izvještaj sa tabelarnim pregledom troškova za utrošena sredstva). Ukoliko društvo/preduzetnica u navedenom periodu nije koristilo sredstva po osnovu odluka Komisije, u obavezi je da dostavi izjavu o tome.

 
II – KRITERIJUMI ZA RASPODJELU
Jedno društvo/preduzetnica može konkurisati sa najviše jednim biznis planom.
Maksimalan iznos dodijeljenih sredstava za izabrani biznis plan ne može iznositi više od 20% od ukupnog iznosa predviđenog Budžetom Opštine Žabljak za podršku ženskom preduzetništvu, što iznosi do 4,000.00 €.
Prioritetne oblasti u kojima će se pružiti finansijska podrška za realizaciju biznis planova za žensko preduzetništvo, za 2026. godinu su:

- razvoj poslovanja koji doprinosi produženju turističke sezone,
- uvođenje novih proizvoda, usluga i poslovnih modela na lokalno tržište,
- razvoj ruralnog preduzetništva.

Napomena 3: Biznis plan vezan za prioritetnu oblast, imaće bodovnu prednost u odnosu na biznis planove vezane za ostale oblasti iz člana 11 Odluke o kriterijumima, načinu i postupku raspodjele sredstava za podršku ženskom preduzetništvu u opštini Žabljak.


Biznis planovi koji se neće podržati su:
· Aktivnosti koje su u nadležnosti ili odgovornosti Vlade, kao što je formalno obrazovanje, formalna zdravstvena zaštita i sl;
· 	Biznis planovi kojim se traže finansijska sredstva za kupovinu i raspodjelu humanitarne pomoći;
· Biznis planovi koji podrazumijevaju nabavku ili dopunu asortimana proizvoda radi stavljanja u prodaju;
· 	Biznis planovi koji se isključivo temelje na jednokratnoj izradi, pripremi i štampanju knjiga, brošura, biltena, časopisa i slično, ukoliko objava takvih publikacija nije dio nekog šireg programa ili sveobuhvatnijih i kontinuiranih aktivnosti;
· Aktivnost koja se smatra nezakonitom ili štetnom po okolinu i opasnom za ljudsko zdravlje: igre na sreću, duvan, alkoholna pića (izuzev proizvodnje vina i voćnih rakija);
· Aktivnosti iz oblasti poljoprivrede iz razloga što su iste za podršku planirane kroz aktivnosti Agrobiznis info centra i resornog ministartsva, izuzev aktivnosti za razvoj ruralnog turizma;
· Nemoralne i nelegalne aktivnosti.

Dodjela sredstava za realizaciju biznis planova vrši se na osnovu ocjene kvaliteta, opravdanosti i razvojnog potencijala biznis plana, u skladu sa sledećim kriterijumima:
1. Ocjena društvene i lokalne korisnosti biznis plana, koja obuhvata usklađenost biznis plana sa prioritetnim oblastima iz člana 11 ove odluke, planirano otvaranje novih radnih mjesta, doprinos lokalnoj zajednici i lokalnoj ekonomiji, kao i društvenu odgovornost i uključivanje ranjivih kategorija stanovništva;
2. Status podnositeljke prijave i razvojni potencijal, koji obuhvata podršku pokretanju novog biznisa (START UP), kao i prednost podnositeljkama koje prvi put konkurišu za dodjelu sredstava po programu podrške;
3. Ocjena kvaliteta i održivosti biznis plana, koja obuhvata jasno definisane ciljeve i planirane aktivnosti, analizu tržišta i konkurencije, finansijsku opravdanost i održivost, izvodljivost i realnost plana realizacije, kao i inovativnost i razvojni potencijal poslovne ideje;
4. Sopstveno ulaganje i drugi izvori finansiranja, odnosno visina sopstvenog finansijskog učešća podnositeljke prijave u realizaciji biznis plana;
5. Razvoj poslovanja i ostvareni rezultati, koji obuhvataju razvojne kapacitete, znanja i iskustvo podnositeljke prijave, očekivane rezultate i mogućnost daljeg razvoja poslovanja, kao i povezanost planiranih aktivnosti sa dosadašnjim poslovanjem i ostvarenim rezultatima.
Ocjenjivanje i bodovanje biznis planova vrši se u skladu sa Bodovnom listom, koja je sastavni dio Javnog konkursa, a prema kojoj se biznis plan može ocijeniti sa maksimalno 100 bodova.


Napomena 4: Društvo/preduzetnica koja je korisnik sredstava iz prethodne godine, za svako naredno učešće na konkursu mora priložiti biznis plan sa izraženom razvojnom i inovativnom komponentom poslovanja.


III – PRIJAVLJIVANJE NA KONKURS/ ROK ZA PODNOŠENJE DOKUMENATA 
Prijava na Konkurs podnosi se na propisanim obrascima Prijavni obrazac (Obrazac 1) i Model za izradu biznis plana (Obrazac 2), a isti se mogu preuzeti na web sajtu Opštine https://zabljak.me/.

Prijavni obrazac (Obrazac 1) sadrži sledeće podatke:
· Ime i prezime, JMBG i adresa prebivališta preduzetnice
· Naziv društva, PIB, PDV broj i adresa sjedišta
· Ime i prezime izvršne direktorice/osnivača/jednog od osnivača, JMBG
· Registracioni broj u CRPS 
· Oblast u kojoj društvo djeluje
· Kratak opis društva (istorijat, proizvodi, usluge, klijenti, obim i potencijal za razvoj)
· Kratak pregled poslovanja u poslednje tri godine
· Pitanja kojima želite da se projekat bavi
· Vrsta savjeta koja Vam je potrebna
· Očekivani ciljevi projekta
· Planirani početak realizacije projekta


Model za izradu biznis plana (Obrazac 2)  sadrži sledeće podatke:
· Osnovne podatke: naziv biznis plana, ime podnosioca, kontakt podaci, žiro račun
· Naziv i kratak opis biznis ideje: šta planirate, kako, zašto i u kom vremenskom roku
· Dosadašnje iskustvo i plan razvoja biznisa u narednih 5 godina
· Analizu tržišta: nabavka sirovina/materijala, glavni kupci, konkurencija
· Opis proizvoda/usluga i njihove cijene
· Plan zapošljavanja (stalni i/ili sezonski radnici)
· Informacije o lokaciji (da li je obezbijeđena infrastruktura)
· Finansijski plan:
· Potreban iznos i namjena sredstava
· Visina podrške tražena od Opštine
· Da li je planirano dodatno finansiranje
· Očekivani prihodi i rashodi za prve tri godine
· Zaključak: glavni izazovi i načini za njihovo prevazilaženje


Prijava na konkurs podnosi se Komisiji,  neposredno na pisarnici Službe predsjednika Opštine Žabljak ili putem pošte na adresu: 

OPŠTINA ŽABLJAK, TRG DURMITORSKIH RATNIKA 1 84220 ŽABLJAK, sa naznakom: „ZA KONKURS ZA RASPODJELU SREDSTAVA ZA PODRŠKU ŽENSKOM PREDUZETNIŠTVU U OPŠTINI ŽABLJAK ZA 2025. GODINU – NE OTVARATI PRIJE SJEDNICE KOMISIJE“.

ROK ZA PRIJAVU JE 15 DANA OD DANA OBJAVLJIVANJA KONKURSA, ODNOSNO OD  09.11.2026. ZAKLJUČNO SA 24.11.2026. GODINE.  

Neblagovremene prijave neće biti razmatrane.

Komisija je dužna da donese Odluku o raspodjeli sredstava za podršku ženskom preduzetništvu, u roku od 30 dana od dana zatvaranja konkursa.

Za sve vrijeme otvorenog Javnog konkursa, zainteresovane preduzetnice za dodatne informacije mogu kontaktirati predsjednicu Komisije na broj telefona 069/854-854,  a  podršku za izradu biznis planova mogu dobiti u Biznis info centru.

Javni konkurs je objavljen u sredstvima javnog informisanja – u dnevnom listu Pobjeda, na oglasnim tablama Opštine, kao i na zvaničnoj internet stranici Opštine https://zabljak.me/. 
	



Predsjednica Komisije
                                                                                                                Dijana Leković

